เจ๊แหม่มหมูปิ้งหรือที่รู้จักกันอีกชื่อคือ หมูฉ่ำกลางเวียง เป็นร้านรถเข็นเล็กๆที่จะขายอยู่ช่วงถนนตั้งแต่หน้าเอยูเอ กลางเวียง รร.ยุพราช เริ่มขายตั้งแต่กี่โมงไม่แน่ใจแต่น่าจะเป็นช่วงเย็นๆต้องอาศัยดวงว่าจะเจอรถเจ๊แหม่มตรงไหน วันนี้บังเอิญเจอแถวๆถนนราชภาคินัยประมาณ 6 โมงเย็นค่ะ เจอปุ๊บเราไม่ปล่อยให้เจ๊แหม่มผ่านไปแน่นอน ไปสอยหมูปิ้งมา 3 ไม้ และหมูกระเทียมปั้นก้อนมาอีก 3 ชิ้น ราคาไม่แพงเลยค่ะชิ้นละ 10 บาท หมูปิ้งรสออกหวานกลมกล่อมมีมันแทรกนิดหน่อยไม่เยอะเหมือนบางเจ้า หมูกระเทียมเนื้อนุ่มรสเค็มอ่อนๆหอมกระเทียม ที่ร้านเค้ามีน้ำจิ้มเผ็ดให้ด้วยนะคะแต่ส่วนตัวแล้วเราว่าน้าจิ้มหวานไปหน่อย ที่จริงกินแค่หมูกับข้าวเหนียวร้อนๆก็อร่อยแล้วค่ะ